
VEDLEGG I

PREPARATOMTALE

1.
LEGEMIDLETS NAVN
FORSTEO 20 mikrogram/80 mikroliter, injeksjonsvæske, oppløsning, ferdigfylt penn

2.
KVALITATIV OG KVANTITATIV SAMMENSETNING
Hver 80 mikroliter dose inneholder 20 mikrogram teriparatid*.

En ferdigfylt penn á 2,4 ml inneholder 600 mikrogram teriparatid (tilsvarende 250 mikrogram per ml). 

*Teriparatid, rhPTH (1-34) produsert i E.coli ved rekombinant DNA-teknologi, er identisk med den 34 N-terminale aminosyresekvensen i det endogene humane paratyreoideahormon. 

For fullstendig liste over hjelpestoffer se pkt. 6.1.

3.
LEGEMIDDELFORM
Injeksjonsvæske, oppløsning.
Fargeløs, klar oppløsning.

4.
KLINISKE OPPLYSNINGER
4.1
Indikasjoner
FORSTEO er indisert til bruk hos voksne.  

Behandling av osteoporose hos postmenopausale kvinner og hos menn med økt risiko for frakturer (se pkt 5.1). Hos postmenopausale kvinner er det vist en signifikant reduksjon i forekomsten av vertebrale frakturer og ikke-vertebrale frakturer, men ikke hoftefrakturer. 

Behandling av osteoporose assosiert med vedvarende systemisk glukokortikoidbehandling hos kvinner og menn med økt risiko for frakturer (se pkt. 5.1).

4.2
Dosering og administrasjonsmåte
Dosering

Anbefalt dose FORSTEO er 20 mikrogram gitt en gang daglig.
Maksimum total behandlingstid for FORSTEO bør være 24 måneder (se pkt. 4.4). 24-måneders
behandling med FORSTEO bør ikke gjentas i løpet av pasientens levetid.
Pasienter bør få tilskudd av kalsium og vitamin D, dersom inntak av dette i kosten er utilstrekkelig.

Pasientene kan fortsette med annen osteoporosebehandling etter avsluttet FORSTEO- behandling.

Spesielle populasjoner

Pasienter med nedsatt nyrefunksjon
FORSTEO skal ikke brukes av pasienter med alvorlig nedsatt nyrefunksjon (se pkt 4.3). Hos pasienter med moderat nedsatt nyrefunksjon bør FORSTEO brukes med forsiktighet. Spesiell forsiktighet kreves ikke for pasienter med mild nedsatt nyrefunksjon.
Pasienter med nedsatt leverfunksjon
Det foreligger ikke data for pasienter med nedsatt leverfunksjon (se pkt 5.3.). FORSTEO bør derfor brukes med forsiktighet.
Barn og unge voksne med åpne epifyser
Effekt og sikkerhet av FORSTEO hos barn og unge under 18 år er ikke klarlagt. FORSTEO skal ikke benyttes hos barn (yngre enn 18 år) eller unge voksne med åpne epifyser.

Eldre  
Dosejustering basert på alder er ikke nødvendig (se pkt 5.2. ). 

Administrasjonsmåte
FORSTEO administreres én gang daglig ved subkutan injeksjon i låret eller mageregionen.

Pasientene skal gis opplæring i riktig injeksjonsteknikk (se pkt. 6.6.). Bruksanvisning er også tilgjengelig for å instruere pasienter i riktig bruk av pennen.
4.3
Kontraindikasjoner
· Overfølsomhet overfor virkestoffet eller overfor noen av hjelpestoffene listet opp i 6.1.

· Graviditet og amming (se pkt 4.4 og 4.6).
· Eksisterende hyperkalsemi. 

· Alvorlig nedsatt nyrefunksjon.
· Annen metabolsk benlidelse (inkludert hyperparatyreoidisme og Pagets sykdom) enn primær   
   osteoporose eller glukokortikoidindusert osteoporose.
· Uavklart forhøyet alkalisk fosfatase.

· Tidligere utvendig strålebehandling eller strålebehandling med implantat mot skjelettet.

· Pasienter med maligniteter i skjelettet eller benmetastaser, skal ikke behandles med teriparatid.

4.4
Advarsler og forsiktighetsregler
Sporbarhet

For å forbedre sporbarheten til biologiske legemidler skal navn og batchnummer til det administrerte legemidlet protokollføres.

Serum- og urinkalsium

Hos pasienter med normalt kalsiumnivå har forbigående, svakt forhøyede kalsiumkonsentrasjoner i serum vært observert etter injeksjon av teriparatid. Kalsiumkonsentrasjonen i serum når maksimum mellom 4 og 6 timer etter hver dose teriparatid og går tilbake til normalt nivå etter 16 til 24 timer. Som følge av dette skal evt. blodprøver som tas for serumkalsium, tas minst 16 timer etter siste injeksjon av FORSTEO. Det anses ikke nødvendig å monitorere kalsiumkonsentrasjonen rutinemessig under behandlingen.

FORSTEO kan forårsake lett forhøyet utskillelse av kalsium i urin, men hyppighet av hyperkalsiuria var i kliniske studier ikke forskjellig fra placebobehandlede pasienter.

Urolitiasis

FORSTEO er ikke undersøkt hos pasienter med aktiv urolitiasis. På grunn av faren for forverring av denne tilstanden, bør FORSTEO brukes med forsiktighet hos pasienter med aktiv eller nylig gjennomgått urolitiasis.

Ortostatisk hypotensjon

I korttidsstudier med FORSTEO har det vært observert enkelte episoder av forbigående ortostatisk hypotensjon. Vanligvis har en slik episode debutert innen 4 timer etter dosering og har så normalisert seg spontant etter fra noen få minutter til noen få timer. Når forbigående ortostatisk hypotensjon har inntruffet, skjedde det i forbindelse med en av de første dosene som ble gitt og ble avhjulpet ved at pasienten ble plassert i hvilestilling, og dette var ikke til hinder for videre behandling.

Nedsatt nyrefunksjon
Forsiktighet bør utvises hos pasienter som har moderat nedsatt nyrefunksjon.

Yngre voksen populasjon

Erfaring hos yngre voksen populasjon, inkludert premenopausale kvinner, er begrenset (se pkt. 5.1). Behandling skal startes kun dersom effekten klart oppveier risiko i denne populasjonen.

Kvinner i fertil alder skal bruke sikker prevensjon under behandling med FORSTEO. Dersom graviditet oppstår, skal behandling med FORSTEO avsluttes.

Varighet av behandling
Studier på rotter indikerer økt forekomst av osteosarkom ved langtidsbehandling med teriparatid (se pkt. 5.3). Inntil ytterligere kliniske data foreligger bør den anbefalte behandlingstiden på 24 måneder ikke overskrides.

Dette legemidlet inneholder mindre enn 1 mmol natrium (23 mg) i hver kapsel, og er så godt som “natriumfritt”.

4.5
Interaksjon med andre legemidler og andre former for interaksjon

I en studie av 15 friske personer som fikk digoksin daglig dosert til steady state, endret ikke en enkeltdose FORSTEO den kardiale effekten av digoksin. Sporadiske enkeltrapporter antyder imidlertid at hyperkalsemi kan øke faren for digitalisintoksikasjon. Fordi FORSTEO forbigående øker serumkalsium, bør FORSTEO brukes med forsiktighet hos pasienter som tar digitalis.
FORSTEO har vært undersøkt i farmakodynamiske interaksjonsstudier med hydroklortiazid. Det ble ikke observert interaksjoner av klinisk betydning.

Samtidig administrering av raloxifen eller hormonsubstitusjonsbehandling (HRT) og FORSTEO endret ikke effekten av FORSTEO på kalsiumkonsentrasjonen i serum eller urin, eller på klinisk manifesterte bivirkninger.

4.6 Fertilitet, graviditet og amming

Fertile kvinner / prevensjon hos kvinner
Fertile kvinner skal bruke sikker prevensjon under behandling med FORSTEO. Dersom graviditet oppstår, skal behandling med FORSTEO avsluttes.

Graviditet
FORSTEO er kontraindisert ved graviditet (se pkt. 4.3).
Amming

FORSTEO er kontraindisert ved amming. Det er ikke kjent om teriparatid utskilles i morsmelk.

Fertilitet 
Studier på kaniner har vist reproduksjonstoksisitet (se pkt. 5.3). Effekt av teriparatid på human fosterutvikling er ikke studert. Potensiell risiko for menneske er ikke kjent.
4.7
Påvirkning av evnen til å kjøre bil eller bruke maskiner
FORSTEO har ingen eller ubetydelig påvirkning på evnen til å kjøre bil eller bruke maskiner. Forbigående ortostatisk hypotensjon eller svimmelhet sett hos noen pasienter. Disse pasientene bør ikke kjøre eller bruke maskiner før symptomene har avtatt.

4.8 Bivirkninger

Sammendrag av sikkerhetsprofil
De mest vanlig rapporterte bivirkninger hos pasienter behandlet med FORSTEO er kvalme, smerte i ekstremiteter, hodepine og svimmelhet. 

Oppsummering av bivirkninger i tabellform
Av pasienter som deltok i teriparatidutprøvinger, rapporterte 82,8 % av FORSTEO-pasientene og 84,5 % av placebopasientene minst 1 bivirkning. 

Bivirkninger forbundet med bruk av teriparatid ved kliniske studier av osteoporose og erfaring etter markedsføring, er listet i tabellen nedenfor. Følgende konvensjon er benyttet for klassifisering av bivirkningene: svært vanlige (≥ 1/10), vanlige (≥ 1/100 til <1/10), mindre vanlige (≥ 1/1000 til <1/100), sjeldne (≥ 1/10 000 til <1/1000) svært sjeldne (≤ 1/10 000).

	Sykdommer i blod og lymfatiske organer
Vanlige: Anemi.

	Forstyrrelser i immunsystemet
Sjeldne: Anafylaksi

	Stoffskifte- og ernæringsbetingede sykdommer

Vanlige: Hyperkolesterolemi.

Mindre vanlige: Hyperkalsemi høyere enn 2,76 mmol/l, hyperurikemi.

Sjeldne: Hyperkalsemi høyere enn 3,25 mmol/l

	Psykiatriske lidelser

Vanlige : Depresjon.

	Nevrologiske sykdommer
Vanlige: Svimmelhet, hodepine, isjias, synkope.

	Sykdommer i øre og labyrint 
Vanlige: Vertigo

	Hjertesykdommer

Vanlige: Palpitasjoner.

Mindre vanlige: Takykardi.

	Karsykdommer

Vanlige: Hypotensjon.

	Sykdommer i respirasjonsorganer, thorax og mediastinum 

Vanlige: Dyspne
Mindre vanlige: Emfysem

	Gastrointestinale sykdommer
Vanlige: Kvalme, oppkast, hiatushernie, gastroøsofageal refluks.

Mindre vanlige: Hemoroider

	Hud- og underhudssykdommer

Vanlige: Økt svetting.

	Sykdommer i muskler, bindevev og skjelett 

Svært vanlige: Smerter i ekstremiteter.

Vanlige: Muskelkramper.

Mindre vanlige: Myalgi, artralgi, ryggkrampe/ryggsmerte*.

	Sykdommer i nyre og urinveier
Mindre vanlige: Urininkontinenes, polyuri, plutselig vannlating, nyrestein.
Sjeldne: Nyresvikt/nedsatt nyrefunksjon.

	Generelle lidelser og reaksjoner på administrasjonsstedet 

Vanlige: Utmattethet, brystsmerter, asteni, milde og forbigående reaksjoner på injeksjonsstedet inkludert; smerte, hevelse, rødhet, blåmerke, kløe og mindre blødninger på injeksjonsstedet.

Mindre vanlige: Kløe på injeksjonsstedet, reaksjon på injeksjonsstedet.
Sjeldne: Mulige allergiske tilfeller straks etter injeksjon: akutt pustevanskelighet, ødem i munn/svelg, generalisert urticaria, brystsmerter, ødem (hovedsakelig perifert). 

	Undersøkelser

Mindre vanlige: Vektøkning, hjertebilyd, forhøyet alkaliske fosfataser.


*Alvorlige tilfeller av ryggkrampe eller smerte er rapportert i løpet av minutter etter injeksjon.

Beskrivelse av utvalgte bivirkninger
I kliniske studier ble følgende reaksjoner rapportert med  ≥ 1 % forskjell i frekvens i forhold til placebo: vertigo, kvalme, smerte i ekstremiteter, svimmelhet, depresjon og dyspne.

FORSTEO øker urinsyrekonsentrasjonen i serum. I kliniske studier hadde 2,8 % av FORSTEO-pasientene serum urinsyrekonsentrasjoner over øvre grense for det normale sammenlignet med 0,7 % av placebopasientene. Hyperurikemien førte ikke til økning av urinsyregikt, artralgi eller urolitiasis.

I en stor klinisk studie ble antistoffer som kryssreagerte med teriparatid påvist i 2,8 % av kvinnene som fikk FORSTEO. Generelt ble antistoffer først påvist etter 12 måneders behandling og forsvant etter avsluttet behandling. Hypersensitivitetsreaksjoner, allergiske reaksjoner, effekt på serumkalsium eller effekt på benmineraltetthet (BMD) respons ble ikke påvist.
Melding av mistenkte bivirkninger

Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i Appendix V.
4.9
Overdosering
Tegn og symptomer

FORSTEO ble administrert i enkeltdoser opp til 100 mikrogram og i gjentatte doser opp til 60 mikrogram/dag i 6 uker.

Effekter som kan ventes ved overdosering er forsinket hyperkalsemi og risiko for ortostatisk hypotensjon. Kvalme, oppkast, svimmelhet og hodepine kan også forekomme.

Overdoseringserfaring basert på spontanrapporter etter markedsføring

I spontanrapporter etter markedsføring har det vært tilfeller av feilmedisinering der hele innholdet (inntil 800 mikrogram) av teriparatid er administrert i en dose. Rapporterte forbigående reaksjoner omfatter kvalme, svakhet/letargi og hypotensjon. I noen tilfeller oppsto det ikke bivirkning som følge av overdoseringen. Dødsfall assosiert til overdosering er ikke rapportert.

Tiltak ved overdosering
Det finnes ingen spesifikk antidot for FORSTEO. Ved mistenkt overdosering bør behandling omfatte midlertidig seponering av FORSTEO, monitorering av serumkalsium og adekvat støttebehandling som f.eks. væskebehandling.

5.
FARMAKOLOGISKE EGENSKAPER
5.1
Farmakodynamiske egenskaper
Farmakoterapeutisk gruppe: Kalsium homeostase, parathyreoideahormoner og analoger, ATC-kode: H05AA02
Virkningsmekanisme

Det endogene 84-aminosyre paratyreoideahormon (PTH) er den primære regulator av kalsium- og fosfat-metabolismen i benvev og nyrer. FORSTEO (rhPTH(1-34) er den aktive delen (1-34) av endogent humant paratyreoideahormon. Fysiologiske effekter av PTH omfatter stimulering av bendannelse ved direkte påvirkning på bendannende celler (osteoblaster) som indirekte øker tarmabsorpsjonen av kalsium og øker den tubulære reabsorpsjonen av kalsium og utskillelsen av fosfat i nyrene. 

Farmakodynamisk virkning

FORSTEO er et bendannende middel til behandling av osteoporose. Virkningen av FORSTEO på benvevet er avhengig av doseringsmønster. Administrering av FORSTEO en gang om dagen øker avsetning av nytt benvev på trabekulære og kortikale benoverflater ved stimulering av osteoblastisk aktivitet fremfor osteoklastisk aktivitet. 

Klinisk effekt

Risikofaktorer

Uavhengige risikofaktorer, for eksempel lav BMD, alder, tidligere frakturer, familiehistorie med hoftefrakturer, høy benomsetning og lav BMI (”body mass index”) bør tas i betraktning for å identifisere kvinner og menn med økt risiko for osteoporotiske frakturer som kan ha nytte av behandling.

Premenopausale kvinner med glukokortikoidindusert osteoporose bør anses å være i høyrisikogruppe for frakturer, dersom de har en prevalent fraktur eller en kombinasjon av risikofaktorer som gir høy risiko for fraktur (for eksempel lav bentetthet (T-score ≤-2), vedvarende høydose glukokortikoidterapi (for eksempel ≥7,5 mg/dag i minst 6 måneder), høy aktivitet av underliggende lidelse, lave kjønnshormonnivåer).
Postmenopausal osteoporose
Hovedstudien inkluderte 1637 postmenopausale kvinner (gjennomsnittsalder 69,5 år). Nitti prosent av pasientene hadde ved basislinje en eller flere vertebrale frakturer og i gjennomsnitt var vertebral BMD 0,82 g/cm2 (ekvivalent med en T-score = -2,6). Alle pasientene ble tilbudt 1000 mg kalsium pr. dag og minst 400 IE vitamin D pr. dag. Resultatene etter en behandlingsperiode på opp til 24 måneder (median 19 måneder) med FORSTEO viste signifikant effekt på reduksjon av frakturfrekvensen (tabell 1). 11 kvinner ville trenge behandling i 19 måneder (median) for å forhindre en eller flere nye vertebralfrakturer.

Tabell 1
	Hyppighet av frakturer hos postmenopausale kvinner: 


	
	Placebo 

(N=544) (%)
	FORSTEO (N=541)

(%)


	Relativ risiko 

(95 % KI)

vs. placebo



	Ny vertebral fraktur ((1)a
	14,3
	5,0 b
	0,35

(0,22 , 0,55)

	Multiple vertebrale frakturer ((2) a
	4,9
	1,1 b
	0,23

(0,09,  0,60)

	Ikke-vertebrale skjørhets frakturer c
	5,5 %
	2,6 % d
	0,47
(0.25, 0.87)

	Store ikke-vertebrale skjørhets frakturerc (hofte, spolebeinet, overarmen, ribben og bekken)
	3,9 %
	1,5 % d
	0,38
(0,17, 0,86)


    Forkortelser: N = antall pasienter randomisert til hver behandlingsgruppe; KI = konfidensintervall. 
a Insidens av vertebrale frakturer ble bestemt hos 448 placebo og 444 Forsteo-pasienter som hadde basislinje og follow-up  
 torakolumbalrøntgen.

b p(0.001 sammenlignet med placebo

c Signifikant reduksjon i insidens av hoftefrakturer er ikke vist.

d p(0.025 sammenlignet med placebo
Etter 19 måneders (median) behandling økte benmineraltetthet (BMD) i lumbalområdet og hofte med respektive 9 % og 4 % sammenlignet med placebo (p<0,001). 

Etter behandling med FORSTEO ble 1262 postmenopausale kvinner fra hovedstudien innrullert i en oppfølgingsstudie. Hovedmål med studien var å samle sikkerhetsdata for FORSTEO. I denne observasjonsperioden var også annen osteoporosebehandling tillatt og vurdering av vertebrale frakturer ble igjen gjennomført.

I løpet av 18 måneder (median) etter seponering av FORSTEO ble det påvist en reduksjon på 41 % (p=0,004) i antall pasienter med minimum en ny vertebral fraktur sammenlignet med placebo.

I en åpen studie ble 503 postmenopausale kvinner med alvorlig osteoporose og en skjørhetsfraktur i løpet av de 3 foregående årene (83 % hadde fått tidligere osteoporosebehandling) behandlet med FORSTEO i opp til 24 måneder. Ved 24 måneder var gjennomsnittlig økning i BMD fra basislinje på henholdsvis 10,5 %, 2,6 % og 3,9 % (p<0,001) for lumbalområdet, hofte og lårhals. Gjennomsnittlig økning i BMD fra 18 til 24 måneder var henholdsvis 1,4 %, 1,2 % og 1,6 % for lumbalområdet, hofte og lårhals.

En 24 måneder randomisert, dobbeltblindet, komparatorkontrollert fase 4-studie inkluderte 1360 postmenopausale kvinner med etablert osteoporose. 680 forsøkspersoner ble randomisert til Forsteo og 680 forsøkspersoner ble randomisert til oral risedronat 35 mg/uke. Ved baseline hadde kvinnene en gjennomsnittsalder på 72,1 år og en median på 2 vertebrale frakturer; 57,9 % av pasientene hadde fått tidligere bisfosfonatbehandling og 18,8 % samtidig glukokortikoider i studien. 1013 (74,5 %) pasienter fullførte oppfølgingsstudien på 24 måneder. Den akkumulerte gjennomsnittsverdien (median) av glukokortikoiddosen var 474,3 (66,2) mg i teriparatidarmen og 898,0 (100,0) mg i risedronatarmen. Gjennomsnittlig (median) inntak av vitamin D for teriparatidarmen var 1433 IE/dag (1400 IE/dag) og for risedronatarmen var det 1191 IE/dag (900 IE/dag). For forsøkspersonene som tok røntgen av ryggsøylen ved baseline og oppfølging, var forekomsten av nye vertebrale frakturer 28/516 (5,4 %) hos pasientene behandlet med Forsteo og 64/533 (12,0 %) hos pasientene behandlet med risedronat, relativ risiko (95 % KI) = 0,44 (0,29-0,68), P<0,0001. Den akkumulerte forekomst av samlete kliniske frakturer (kliniske vertebral og ikke-vertebrale frakturer) var 4,8 % hos pasientene behandlet med Forsteo og 9,8 % hos pasientene behandlet med risedronat, harzard ratio (95 % KI) = 0,48 (0,32-0,74), P=0,0009.

Osteoporose hos menn
437 pasienter (gjennomsnittsalder 58,7 år) ble inkludert i en klinisk studie av menn med hypogonadal (definert som lavt fritt morgentestosteron eller forhøyet FSK eller LS) eller idiopatisk osteoporose. Basislinje spinal og lårhals gjennomsnitt T-score BMD (bone mineral density) var henholdsvis -2,2 og  -2,1. Ved basislinje hadde 35 % av pasientene en vertebral fraktur og 59 % hadde en ikke-vertebral fraktur. 
Alle pasientene ble tilbudt 1000 mg kalsium og minst 400 IE vitamin D pr. dag. Lumbal BMD økte signifikant etter 3 mnd. Etter 12 måneder var lumbal og hofte BMD økt med respektive 5 % og 1 %, sammenlignet med placebo. Imidlertid ble det ikke vist signifikant effekt på antall frakturer.

Glukokortikoidindusert osteoporose

Effekten av Forsteo hos menn og kvinner (N=428) som fikk vedvarende systemisk glukokortikoidbehandling (tilsvarende prednison 5 mg eller høyere, i minst 3 måneder) ble vist i den 18-måneders primære fasen av en 36-måneders randomisert, dobbelblind, komparatorkontrollert studie (alendronat 10 mg/dag).
28 % av pasientene hadde en eller flere radiografiske vertebrale frakturer ved basislinje. Alle pasienter ble tilbudt 1000 mg kalsium daglig og 800 IE D-vitamin daglig.

Studien inkluderte postmenopausale kvinner (N=277), premenopausale kvinner (N=67), og menn (N=83). Ved basislinje var gjennomsnittsalderen for postmenopausale kvinner 61 år, gjennomsnitt BMD lumbalområde T-score -2,7, median prednisonekvivalent dose 7,5 mg/dag og 34 % hadde en eller flere radiografiske vertebrale frakturer. For premenopausale kvinner var gjennomsnittsalderen 37 år, gjennomsnitt BMD lumbalområdet T-score -2,5, median prednisonekvivalent dose 10 mg/dag og 9 % hadde en eller flere radiografiske vertebrale frakturer: For menn var gjennomsnittsalderen 57 år, gjennomsnitt BMD lumbalområdet T-score -2,2, median prednisonekvivalent dose 10 mg/dag og 24 % hadde en eller flere radiografiske vertebrale frakturer.
69 % av pasientene fullførte den 18-måneders primære fasen. Ved 18 måneders endepunktet økte FORSTEO signifikant BMD for lumbalområde (7,2 %), sammenlignet med alendronat (3,4 %) (p<0.001). FORSTEO økte så vel BMD hofte (3,6 %) sammenlignet med alendronat (2,2 %) (p<0.01) som lårhals (3,7 %) sammenlignet med alendronat (2,1 %) (p<0.05). Mellom 18 og 24 måneder økte BMD ytterligere med henholdsvis 1,7 %, 0,9 % og 0,4 % for lumbalområdet, hofte og lårhals hos pasienter behandlet med teriparatid. 

Ved 36 måneder viste analyser av torakolumbalrøntgenfra 169 alendronatpasienter og 173 Forsteo pasienter at 13 pasienter i alendronatgruppen (7,7 %) hadde fått en ny vertebral fraktur sammenlignet med 3 pasienter i Forsteogruppen (1,7 %) (p=0,01). I tillegg hadde 15 av 214 pasienter i alendronatgruppen (7,0 %) fått en ikke-vertebral fraktur sammenlignet med 16 av 214 pasienter i Forsteo gruppen (7,5 %) (p=0,84).
I gruppen premenopausale kvinner var økning i BMD fra basislinje til 18 måneders endepunkt signifikant størrre i FORSTEO-gruppen sammenlignet med alendronatgruppen; for lumbalområde (4,2 % versus -1,9 %; p<0.001) og hofte (3,8 % versus 0,9 %; p=0.005). Imidlertid ble det ikke vist signifikant effekt på frakturrater.
5.2
Farmakokinetiske egenskaper

Distribusjon 
Distribusjonsvolumet er ca. 1,7 l/kg. Halveringstiden for FORSTEO er ca.1 time ved subkutan administrering, noe som reflekterer nødvendig tid for absorpsjon fra administrasjonsstedet. 
Biotransformasjon 
Det er ikke foretatt metabolisme- eller ekskresjonsstudier med FORSTEO, men den perifere metabolismen av paratyreoideahormon antas å foregå hovedsakelig i lever og nyre.

Eliminasjon

FORSTEO elimineres ved hepatisk og ekstrahepatisk clearance (ca. 62 l/time hos kvinner og 94 l/time hos menn).

Eldre
Det er ikke påvist endringer i farmakokinetikken til FORSTEO som følge av aldersvariasjoner (31 til 85 år). Dosejusteringer på grunnlag av alder er ikke nødvendig.

5.3
Prekliniske sikkerhetsdata
Teriparatid var ikke gentoksisk i et standardsett av tester. Teriparatid hadde ingen teratogen virkning hos rotte, mus eller kanin. Hos drektige rotter eller mus ble det ikke observert effekt av betydning ved administrering av daglige doser teriparatid på 30 – 1000 mikrog/kg. Imidlertid forekom føtal resorpsjon og redusert nyfødtstørrelse for avkom ved administrering av doser på 3 til 100 mikrog/kg hos drektige kaniner. Embryotoksisitet observert hos kaniner kan være forbundet med en mye større følsomhet for effekt av PTH på ionisert kalsium i blod, sammenlignet med gnagere.
Rotter som fikk nær livslang behandling med daglige teriparatid-injeksjoner fikk doseavhengig forøket bendannelse og økt forekomst av osteosarkom, mest sannsynlig som følge av en epigenetisk mekanisme. Teriparatid økte ikke forekomst av andre typer svulster hos rotter. Som følge av forskjell i benfysiologi mellom rotter og menneske, er den kliniske betydning av disse funnene antakelig liten. Det ble ikke observert bensvulster hos ooforektomerte aper som ble behandlet i 18 måneder eller i løpet av en 3-års oppfølgingsperiode etter avsluttet behandling. I tillegg ble det ikke sett osteosarkom i kliniske utprøvinger eller i oppfølgingsstudien etter behandling.

Dyrestudier har vist at alvorlig nedsatt blodgjennomstrømming i leveren reduserer eksponeringen av PTH for det viktigste spaltingssystemet (Kupferceller) og slik også clearance av PTH (1-84). 

6.
FARMASØYTISKE OPPLYSNINGER
6.1
Hjelpestoffer
Iseddik

Natriumacetat (vannfri)

Mannitol

Metakresol 

Saltsyre (for pH-justering)
Natriumhydroksid (for pH-justering)
Vann til injeksjonsvæsker
6.2
Uforlikeligheter
Da det ikke foreligger undersøkelser vedrørende uforlikeligheter, bør dette legemidlet ikke blandes med andre legemidler.

6.3
Holdbarhet
2 år

Kjemisk, fysisk og mikrobiologisk stabilitet er vist for 28 dager etter anbrudd ved 2-8 °C (i kjøleskap). Etter anbrudd kan pennen benyttes opp til 28 dager ved oppbevaring ved 2–8 °C (i kjøleskap). Andre lagringsforhold skjer på brukerens ansvar.

6.4
Oppbevaringsbetingelser
Oppbevares alltid i kjøleskap (2°C - 8°C). Pennen skal umiddelbart legges tilbake i kjøleskap etter bruk. Må ikke fryse.

Skal ikke oppbevares med kanylen påskrudd.

6.5
Emballasje (type og innhold)
2,4 ml oppløsning i ampulle (silikonisert Type I-glass) med propp (halobutyl-gummi), skive-forsegling (polyisopren/bromobutylgummilaminat)/aluminium, satt sammen i en flerdosepenn.

FORSTEO leveres i pakningsstørrelse på 1 eller 3 penner. Hver penn inneholder 28 doser à 20 mikrogram (per 80 mikroliter). 

Ikke alle pakningsstørrelser vil bli markedsført.

6.6
Spesielle forholdsregler for destruksjon 
FORSTEO er en flerdose-, ferdigfylt penn. Hver penn skal brukes av kun en pasient. En ny steril kanyle må benyttes for hver injeksjon. Hver FORSTEO-pakning inneholder bruksanvisning som beskriver bruk av pennen. Kanyler følger ikke med pakningen. Pennen kan brukes med kanyler for insulin injeksjonspenn. Etter hver injeksjon, legges FORSTEO-pennen tilbake i kjøleskapet.

FORSTEO skal ikke brukes dersom oppløsningen er uklar, farget eller inneholder partikler.

Se også bruksanvisningen for instruksjon om bruk av pennen.

Ethvert ubrukt produkt eller avfallsprodukt skal destrueres i henhold til lokale krav.

7.
INNEHAVER AV MARKEDSFØRINGSTILLATELSEN
Eli Lilly Nederland B.V., Orteliuslaan 1000, 3528 BD Utrecht, Nederland.

8.
MARKEDSFØRINGSTILLATELSESNUMMER (NUMRE) 
EU/1/03/247/001-002

9.
MT-DATO FOR FØRSTE GANG/SISTE FORNYELSE
Dato for første markedsføringstillatelse: 10. juni 2003

Dato for siste fornyelse: 13. februar 2013
10.
OPPDATERINGSDATO
Detaljert informasjon om dette legemidlet er tilgjengelig på nettsidene til Det europeiske legemiddelkontoret (the European Medicines Agency) https://www.ema.europa.eu  

VEDLEGG II

A.
TILVIRKER AV BIOLOGISK AKTIVT VIRKESTOFF OG TILVIRKER ANSVARLIG FOR BATCH RELEASE

B.
VILKÅR ELLER RESTRIKSJONER VEDRØRENDE LEVERANSE OG BRUK 
C.
ANDRE VILKÅR OG KRAV TIL MARKEDSFØRINGSTILLATELSEN

D.
VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

A.
TILVIRKER AV BIOLOGISK AKTIV VIRKESTOFFSUBSTANS OG INNEHAVERE AV TILVIRKERTILLATELSE ANSVARLIG FOR BATCH RELEASE
Navn og adresse til tilvirker av biologisk aktiv substans

 Boehringer-Ingelheim RCV GmbH & Co KG, Dr.-Boehringer-Gasse 5-11, 1121 Wien, Østerrike
Navn og adresse til tilvirkere ansvarlig for batch release

Lilly France S.A.S., rue du colonel Lilly, 67640 Fegersheim, Frankrike

B.
VILKÅR ELLER RESTRIKSJONER VEDRØRENDE LEVERANSE OG BRUK 
Legemiddel underlagt reseptplikt.

C.
ANDRE VILKÅR OG KRAV TIL MARKEDSFØRINGSTILLATELSEN
· Periodiske sikkerhetsoppdateringsrapporter (PSUR-er)

Kravene for innsendelse av periodiske sikkerhetsoppdateringsrapporter (PSUR-er) for dette legemidlet er angitt i EURD-listen (European Union Reference Date list), som gjort rede for i Artikkel 107c(7) av direktiv 2001/83/EF og i enhver oppdatering av EURD-listen som publiseres på nettstedet til Det europeiske legemiddelkontoret (the European Medicines Agency).
D.
VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

· Risikohåndteringsplan (RMP)
Innehaver av markedsføringstillatelsen skal gjennomføre de nødvendige aktiviteter og intervensjoner vedrørende legemiddelovervåkning spesifisert i godkjent RMP presentert i Modul 1.8.2 i markedsføringstillatelsen samt enhver godkjent påfølgende oppdatering av RMP.

En oppdatert RMP skal sendes inn:

· på forespørsel fra Det europeiske legemiddelkontoret (The European Medicines Agency);
· når risikohåndteringssystemet er modifisert, spesielt som resultat av at det fremkommer ny informasjon som kan lede til en betydelig endring i nytte/risiko profilen eller som resultat av at en viktig milepel (legemiddelovervåkning eller risikominimering) er nådd.

VEDLEGG III

MERKING OG PAKNINGSVEDLEGG

A. MERKING

	OPPLYSNINGER, SOM SKAL ANGIS PÅ YTRE EMBALLASJE
YTTERKARTONG


	1.
LEGEMIDLETS NAVN


FORSTEO 20 mikrogram/80 mikroliter injeksjonsvæske, oppløsning i ferdigfylt penn

teriparatid
	2.
DEKLARASJON AV VIRKESTOFF(ER) 


Hver ml inneholder 250 mikrogram teriparatid
	3.
LISTE OVER HJELPESTOFFER


Iseddik, natriumacetat (vannfri), mannitol, metakresol ml, vann til injeksjonsvæsker. Saltsyreoppløsning og/eller natriumhydroksidoppløsning(for pH-justering).

	4.
LEGEMIDDELFORM OG INNHOLD (PAKNINGSSTØRRELSE)


Injeksjonsvæske, oppløsning. En penn á 2,4 ml oppløsning
Injeksjonsvæske, oppløsning 3 penner á 2,4 ml oppløsning hver.
Hver penn inneholder 28 doser à 20 mikrogram (per 80 mikroliter)

	5.
ADMINISTRASJONSMÅTE OG -VEI(ER)


Les pakningsvedlegget før bruk
Subkutan bruk

	6.
ADVARSEL OM AT LEGEMIDLET SKAL OPPBEVARES UTILGJENGELIG FOR BARN


Oppbevares utilgjengelig for barn.

	7.
EVENTUELLE ANDRE SPESIELLE ADVARSLER


Løft og trekk her for å åpne.

	8.
UTLØPSDATO


Utløpsdato Pennen skal kastes 28 dager etter anbrudd.

Anbruddsdato:

	9.
OPPBEVARINGSBETINGELSER


Oppbevares i kjøleskap.

Må ikke fryses.

	10.
EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL


	11.
NAVN OG ADRESSE PÅ INNEHAVEREN AV MARKEDSFØRINGSTILLATELSEN


Eli Lilly Nederland B.V.

Orteliuslaan 1000
3528 BD Utrecht
Nederland.
	12.
MARKEDSFØRINGSTILLATELSESNUMMER (NUMRE)


EU/1/03/247/001/NO
EU/1/03/247/002/NO
	13.
PRODUKSJONSNUMMER


Lot

	14.
GENERELL KLASSIFIKASJON FOR UTLEVERING


	15.
BRUKSANVISNING


16.
INFORMASJON PÅ BLINDESKRIFT
FORSTEO 
17.
SIKKERHETSANORDNING (UNIK IDENTITET) – TODIMENSJONAL STREKKODE
Todimensjonal strekkode, inkludert unik identitet
18.
SIKKERHETSANORDNING (UNIK IDENTITET) – I ET FORMAT LESBART FOR MENNESKER 
PC

SN 
NN
	MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER

ETIKETT


	1.
LEGEMIDLETS NAVN OG ADMINISTRASJONSVEI


FORSTEO 20 mikrogram/80 mikroliter injeksjon

teriparatid
Subkutan bruk

	2.
ADMINISTRASJONSMÅTE


	3.
UTLØPSDATO


EXP
	4.
PRODUKSJONSNUMMER


Lot

	5.
HOLD ANGITT ETTER VEKT, VOLUM ELLER ANTALL DOSER


2,4 ml
6.
ANNET

Oppbevares i kjøleskap
B. PAKNINGSVEDLEGG

Pakningsvedlegg: Informasjon til brukeren
FORSTEO 20 mikrogram/80 mikroliter, injeksjonsvæske, oppløsning i ferdigfylt penn

teriparatid
Les nøye gjennom dette pakningsvedlegget før du begynner å bruke legemidlet. Det inneholder informasjon som er viktig for deg.
· Ta vare på dette pakningsvedlegget. Du kan få behov for å lese det igjen.

·  Spør lege eller apotek hvis du har flere spørsmål eller trenger mer informasjonDette legemidlet er skrevet ut kun til deg. Ikke gi det videre til andre. Det kan skade dem, selv om de har tegn på sykdom som ligner dine.
· Kontakt lege eller apotek dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.
I dette pakningsvedlegget finner du informasjon om:
1.
Hva FORSTEO er, og hva det brukes mot

2.
Hva du må vite før du bruker FORSTEO
3.
Hvordan du bruker FORSTEO
4.
Mulige bivirkninger

5.
Hvordan du oppbevarer FORSTEO
6.
Innholdet i pakningen samt ytterligere informasjon

1.
Hva FORSTEO er, og hva det brukes mot
FORSTEO inneholder virkestoffet teriparatid som brukes for å gjøre ben sterkere og reduserer risiko for brudd ved å stimulere bendannelsen.

Legemiddelet brukes til behandling av osteoporose hos voksne. Osteoporose er en lidelse som gjør at benbygningen blir tynn og skjør. Denne lidelsen er spesielt vanlig blant kvinner etter overgangsalderen, men kan også forekomme hos menn. Osteoporose er også vanlig hos pasienter som behandles med kortikosteroider. 
2.
Hva du må ta hensyn til før du bruker FORSTEO
Bruk ikke FORSTEO
-
hvis du er allergisk overfor teriparatid eller et av de andre innholdsstoffene i dette legemidlet (listet opp i avsnitt 6).

· dersom du har forhøyet kalsiumnivå i blodet (eksisterende hyperkalsemi).

· dersom du har alvorlige nyreproblemer .

· dersom du har hatt diagnosen benkreft eller andre krefttyper med spredning (metastaser) til skjelettet.

· dersom du har visse benlidelser. Dersom du har en benlidelse, må du fortelle legen din om det.

· dersom du har uforklarlig høye nivåer av alkalisk fosfatase i blodet. Dette kan bety at du kan ha Pagets sykdom (sykdom som medfører unormale benforandringer). Spør lege dersom du ikke er sikker.

· dersom du har hatt strålebehandling av skjelettet.

· dersom du er gravid eller ammer.

Advarsler og forsiktighetsregler

FORSTEO kan forårsake økning i kalsium(kalk)innholdet i blodet eller urinen din. 
Snakk med med lege eller apotek før eller når du bruker FORSTEO:
· dersom du over lengre tid har kvalme, oppkast, forstoppelse, er uten energi eller kraftløse muskler. Dette kan være tegn på for mye kalsium i blodet.

· dersom du har hatt, eller har nyresten. 
· dersom du har nyreproblemer (moderat nedsatt nyrefunksjon).

Enkelte pasienter blir svimle eller får hjertebank etter de første dosene. Ved de første dosene, injiser FORSTEO når du kan sitte eller legge deg ned hvis du blir svimmel. Den anbefalte behandlingstiden på 24 måneder skal ikke overskrides.
FORSTEO skal ikke brukes av voksne i vekst.

Barn og ungdom

FORSTEO skal ikke brukes av barn og ungdom under 18 år.
Andre legemidler og FORSTEO
Snakk med lege eller apotek dersom du bruker,  nylig har brukt eller kan komme til å bruke andre legemidler, dette gjelder også reseptfrie legemidler, fordi disse i visse tilfeller kan påvirke effekten av FORSTEO (for eksempel digoksin/digitalis, et legemiddel som brukes til behandling av hjertelidelse).
Graviditet og amming
Bruk ikke FORSTEO dersom du er gravid eller ammer. Dersom du er en kvinne i fertil alder skal du bruke sikker prevensjon under behandling med FORSTEO. Dersom du blir gravid skal behandling med FORSTEO avsluttes. Snakk med lege eller apotek før du tar noen form for medisin.

Kjøring og bruk av maskiner

Noen pasienter kan føle seg svimle etter injeksjon av FORSTEO. Dersom du er svimmel, skal du ikke kjøre eller bruke maskiner før du føler deg bedre.

FORSTEO inneholder natrium:
Dette legemidlet inneholder mindre enn 1 mmol natrium (23 mg) i hver dose og er så godt som ”natriumfritt”.
3.
Hvordan du bruker FORSTEO
Bruk alltid dette legemidlet nøyaktig slik legen har fortalt deg. Snakk med lege eller apotek, dersom du føler deg usikker.
Anbefalt dose er 20 mikrogram en gang daglig til injeksjon under huden (subkutan injeksjon), i låret eller mageregionen. Sett injeksjonen på omtrent samme tid hver dag da dette kan være til hjelp for å huske å ta legemidlet.

Injisèr FORSTEO hver dag så lenge legen din forskiver det til deg. FORSTEO-behandlingen skal ikke overskride 24 måneder. Du skal ikke ha mer enn en 24-månedersbehandling i løpet av livet. FORSTEO kan injiseres ved måltid.

Bruk alltid FORSTEO nøyaktig slik legen har fortalt deg. Spør lege eller farmasøyt dersom du føler deg usikker. Les bruksanvisningen som ligger i kartongen for bruk av FORSTEO penn.

Kanyler (sprøytespisser) følger ikke med. Du kan bruke Becton Dickinson and Company`s kanyler (BD-kanyler).

Du skal injisere FORSTEO kort tid etter at du har tatt pennen ut av kjøleskapet slik det er beskrevet i bruksanvisningen. Legg pennen tilbake i kjøleskapet med en gang du har brukt den. Bruk ny kanyle til hver injeksjon og kast kanylen når den har vært brukt en gang. Oppbevar aldri pennen med kanylen på. Del aldri FORSTEO penn med andre.
Legen din kan anbefale deg å ta FORSTEO sammen med kalsium og vitamin D. Legen din forteller deg hvor mye du skal ta hver dag.

FORSTEO kan gis med eller uten mat.

Dersom du tar for mye av FORSTEO

Dersom du ved en feiltakelse har brukt mer FORSTEO enn du skulle, ta kontakt med lege eller apotek.

Virkning av overdose kan ventes å omfatte kvalme, oppkast, svimmelhet og hodepine.

Dersom du har glemt eller ikke kan injisere FORSTEO til vanlig tid, sett en injeksjon så raskt som mulig samme dag. Ta ikke mer enn én injeksjon på samme dag. Du må ikke ta en dobbel dose som erstatning for en glemt dose.

Hvis du slutter å ta FORSTEO
Hvis du vurdrer å avslutte FORSTEO-behandlingen, må du diskutere dette med legen din. Legen din vil gi deg råd og avgjøre hvor lenge du skal behandles med FORSTEO.

Har du ytterligere spørsmål vedrørende bruk av dette legemidlet, spør lege eller farmasøyt.
4.
Mulige bivirkninger 
Som alle legemidler kan dette legemidlet forårsake bivirkninger, men ikke alle får det.

De mest vanlige bivirkningene er smerte i armer/ben (ekstremiteter) (frekvens; svært vanlig, kan forekomme hos mer enn 1 av 10 brukere) og kvalme, hodepine og svimmelhet (frekvens; vanlig). Dersom du blir svimmel (ør i hodet) etter injeksjonen, bør du sette deg eller legge deg  ned til du føler deg bedre. Dersom du ikke føler deg bedre, bør du kontakte lege før du fortsetter behandlingen. Tilfeller av besvimelse er rapportert i forbindelse med bruk av teriparatid.
Dersom du opplever situsjoner med rødhet i huden, smerte, hevelse, kløe, blåmerker eller mindre blødninger ved injeksjonsstedet (frekvens; vanlig), bør det gå over i løpet av få dager eller uker. Dersom dette ikke går over skal du kontakte lege.
Noen pasienter har fått allergiske reaksjoner kort tid etter injeksjon i form av kortpustethet, hevelse i ansiktet, utslett og brystsmerter (frekvens; sjelden). Alvorlige og potensielt livstruende allergiske reaksjoner inkludert anafylaksi kan forekomme i sjeldne tilfeller.
Andre bivirkninger:

Vanlige bivirkninger, kan forekomme hos inntil 1 av 10 brukere:

· økning i kolesterolnivåer 
· depresjon 
· nervesmerter i bena,

· følelse av å skulle besvime 
· uregelmessige hjerteslag 
· andpustenhet
· økt svetting 
· muskelkramper 
· mangel på energi  
· utmattethet

· brystsmerter 
· lavt blodtrykk 
· halsbrann (smerter eller en brennende følelse rett under brystbenet)
· kvalme (oppkast)

· brokk i spiserøret 
· lavt hemoglobinnivå eller lavt antall røde blodceller (anemi)
Mindre vanlige bivirkninger, kan forekomme hos inntil 1 av 100 brukere:

· økt hjerterytme
· unormal hjertelyd
· kortpustethet
· hemoroider
· plutselig vannlating/urinlekkasje
· økt vannlatingsbehov
· vektøkning

· nyrestein
· smerte i muskler og ledd. Noen pasienter har hatt alvorlige ryggkramper eller smerte som har ført til sykehusinnleggelse

· økt kalsiuminnhold i blodet

· økt urinsyreinnhold i blodet

· økning av et enzym som heter alkalisk fosfatase

Sjeldne bivirkninger, kan forekomme hos inntil  1 av 1000 brukere:

· nedsatt nyrefunksjon, inkludert nyresvikt

· hevelse, hovedsaklig i hendene, føttene og bena 

Melding av bivirkninger
Kontakt lege eller apotek dersom du opplever bivirkninger. Dette gjelder bivirkninger som ikke er nevnt i pakningsvedlegget. Du kan også melde fra om bivirkninger direkte via det nasjonale meldesystemet som beskrevet i Appendix V. Ved å melde fra om bivirkninger bidrar du med informasjon om sikkerheten ved bruk av dette legemidlet.

5.
Hvordan du oppbevarer FORSTEO
Oppbevares utilgjengelig for barn.

Bruk ikke dette legemidlet etter utløpsdatoen som er angitt på kartongen og  pennen etter EXP.. Utløpsdatoen er den siste dagen i den angitte måneden.
FORSTEO skal oppbevares i kjøleskap (2°C – 8°C) før og under bruk. Du kan bruke FORSTEO inntil 28 dager etter 1. injeksjon, så lenge pennen oppbevares i kjøleskap (ved 2 °C – 8 °C).

FORSTEO må ikke fryses. Unngå å plassere pennen i nærheten av frysedelen i kjøleskapet. Bruk ikke FORSTEO dersom den er eller har vært frossen.

Pennen skal kastes på forsvarlig måte etter 28 dagers bruk, selv om den ikke er helt tom.

FORSTEO inneholder klar og fargeløs oppløsning. Bruk ikke FORSTEO dersom det er partikler i  oppløsningen eller den er uklar eller farget.

Legemidler skal ikke kastes i avløpsvann eller sammen med husholdningsavfall. Spør på apoteket hvordan legemidler som du ikke lenger bruker skal kastes. Disse tiltakene bidrar til å beskytte miljøet.
6.
Innholdet i pakningen og ytterligere informasjon
Sammensetning av FORSTEO
· Virkestoffet er teriparatid. Hver milliliter injeksjonsløsning inneholder 250 mikrogram teriparatid.

· Andre innholdsstoffer er iseddik, natriumacetat (dehydrert), mannitol, metakresol mlog vann til injeksjon. I tillegg kan saltsyre og/eller natriumhydroksidløsning være tilsatt for pH-justering.

Hvordan FORSTEO ser ut og innholdet i pakningen
FORSTEO er en fargeløs og klar oppløsning. Det kommer i sylinderampuller i ferdigfylte penner. Hver penn inneholder 2,4 ml løsning nok til 28 doser. Pennene kommer i pakninger som inneholder en eller tre penner. Det er ikke sikkert at alle pakningsstørrelser er tilgjengelige.

Innehaver av markedsføringstillatelse og tilvirker

Innehaver av markedsføringstillatelsen: Eli Lilly Nederland B.V., Orteliuslaan 1000, 3528 BD Utrecht, Nederland.

Tilvirker 
Lilly France S.A.S, Rue du Colonel Lilly, F-67640 Fegersheim, Frankrike.
Ta kontakt med den lokale representanten for innehaveren av markedsføringstillatelsen for ytterligere informasjon om dette legemidlet:
	België/Belgique/Belgien

Eli Lilly Benelux S.A./N.V.

Tél/Tel: + 32 (0) 2 548 84 84
	Lietuva

Eli Lilly Lietuva
Tel: + 370 (5) 2649600

	България

ТП "Ели Лили Недерланд" Б.В. - България

Тел: + 359 2 491 41 40
	Luxembourg/Luxemburg

Eli Lilly Benelux S.A./N.V.

Tél/Tel: + 32 (0) 2 548 84 84 

	Česká republika
Eli Lilly ČR, s.r.o.

Tel: + 420 234 664 111
	Magyarország

Lilly Hungária Kft.

Tel: + 36 1 328 5100

	Danmark

Eli Lilly Danmark A/S

Tlf.: + 45 45 26 60 00
	Malta

Charles de Giorgio Ltd.

Tel: + 356 25600 500

	Deutschland

Lilly Deutschland GmbH

Tel: + 49 (0) 6172 273 2222
	Nederland

Eli Lilly Nederland B.V.

Tel: + 31(0) 30 6025800

	Eesti

Eli Lilly Nederland B.V.  

Tel: +372 6 817 280
	Norge

Eli Lilly Norge A.S

Tlf: + 47 22 88 18 00

	Ελλάδa

ΦΑΡΜΑΣΕΡΒ-ΛΙΛΛΥ Α.Ε.Β.Ε.
Τηλ: + 30 210 629 4600
	Österreich

Eli Lilly Ges. m.b.H. 

Tel: + 43 (0) 1 711 780

	España

Valquifarma, S.A.U. 
Tel: + 34-91 623 1732
	Polska

Eli Lilly Polska Sp. z o.o.

Tel: + 48 (0) 22 440 33 00

	France

Lilly France 

Tél: + 33 (0) 1 55 49 34 34
	Portugal

Lilly Portugal Produtos Farmacêuticos, Lda

Tel: + 351 21 412 66 00

	Hrvatska

Eli Lilly Hrvatska d.o.o.

Tel: +385 1 2350 999
	România

Eli Lilly România S.R.L.

Tel: + 40 21 4023000

	Ireland

Eli Lilly and Company (Ireland) Limited

Tel: + 353 (0) 1 661 4377
	Slovenija

Eli Lilly farmacevtska družba, d.o.o.
Tel: + 386 (0) 1 580 00 10

	Ísland

Icepharma hf.

Sími: + 354 540 8000
	Slovenská republika

Eli Lilly Slovakia, s.r.o.

Tel: + 421 220 663 111

	Italia

Eli Lilly Italia S.p.A.

Tel: + 39 055 42571
	Suomi/Finland

Oy Eli Lilly Finland Ab

Puh/Tel: + 358 (0) 9 8545 250

	Κύπρος
Phadisco Ltd 

Τηλ: + 357 22 715000
	Sverige

Eli Lilly Sweden AB

Tel: + 46 (0) 8 7378800

	Latvija

Eli Lilly (Suisse) S.A Pārstāvniecība Latvijā 
Tel: + 371 67364000
	




Dette pakningsvedlegget ble sist oppdatert 
Detaljert informasjon om dette legemiddelet er tilgjengelig på nettstedet til Det europeiske legemiddelkontoret (the European Medicines Agency): https://www.ema.europa.eu/
Dette pakningsvedlegget er tilgjengelig på alle EU/EØS-språk på nettstedet til Det europeiske legemiddelkontoret (the European Medicines Agency)

BRUKSANVISNING
Forsteo 

FORSTEO 20 mikrogram/80 mikroliter, injeksjonsvæske, oppløsning i ferdigfylt penn

Instruksjoner for bruk
Les hele avsnittet Bruksanvisning før du tar i bruk din nye penn. Følg instruksjonene nøye når du bruker pennen. Les også pakningsvedlegget (informasjonen om legemidlet) som følger med.

 Du skal ikke dele penn eller kanyler med andre, da dette kan medføre risiko for overføring av smittestoffer.
Pennen din inneholder legemiddel for 28 dager

	Forsteo-deler*

	
	
	* Kanyler følger ikke med.  Becton, Dickinson og Company kanyler (BD-kanyler) kan benyttes. Spør helsepersonell hvilken kanyletykkelse og –lengde som passer best for deg. 



	
	Gult injeksjonsstempel
	

	Svart injeksjons-knapp

	Rød stripe      Blå penn   Sylinderampulle     Hvit 

                                        med legemiddel     pennehette       
	

	
	
	

	
	Papirstykke   Kanyle                             Beskyttelseshette
	

	
	 [image: image2.png]


     [image: image3.png]


        [image: image4.png]


                    [image: image5.png]



	

	
	                              Kanylebeskytter
	


Vask alltid hendene før injeksjon. Klargjør injeksjonsstedet som vist av helsepersonell.
	1

Trekk av den hvite pennehetten          [image: image6.png]



	

	
	



	2

Sett på en ny kanyle

	Trekk av papirstykket.
	Press kanylen rett inn på sylinderampullen.
	Skru kanylen på til den sitter fast.
	Vri av beskyttelseshetten og ta vare på den.


	3

Still inn dosen

	Rød

stripe
	Kanyle-beskytter

	Trekk ut den sorte injeksjonsknappen til den stopper.  

Dersom du ikke kan trekke ut den sorte injeksjonsknappen, se Problemløsing, Problem E.
	Kontrollér at den røde stripen vises.
	
	
	Trekk av kanylebeskytteren og kast den.


	4

Injeksjon av dosen

	Hold forsiktig en hudfold ut fra låret eller mageområdet og stikk kanylen rett inn i huden.
	Press den svarte injeksjonsknappen inn til den stopper. Hold den inne og tell s-a-k-t-e til 5.  Trekk så kanylen ut av huden.


	                                                   VIKTIG

	5

Bekreft at korrekt dose er injisert 

	Etter injeksjon:

Når kanylen er fjernet fra huden, kontrollér at den sorte injeksjons-knappen er presset helt inn.  Dersom det gule injeksjons-stempelet ikke kan sees, har du fullført injeksjonen på riktig måte.

	Det gule injeksjonsstempelet skal IKKE synes. Dersom det synes og du allerede har injisert, skal du ikke injisere en ny dose samme dag. Du skal i stedet stille FORSTEO tilbake (se Problemløsing, 

Problem A).  


	6

Ta av kanylen

	Sett beskyttelseshetten over kanylen.
	Skru av kanylen ved å vri beskyttelseshetten 3-5 hele omdreininger.
	Trekk av kanylen og kast den som vist av helsepersonell.
	Sett på den hvite pennehetten. Legg FORSTEO

i kjøleskapet med en gang etter bruk.



	Veiledning vedrørende håndtering av kanyler er ikke ment å skulle erstatte lokale retningslinjer.

	Forsteo™ injeksjonspenn

FORSTEO 20 mikrogram/80 mikroliter, injeksjonsvæske, oppløsning i ferdigfylt penn



	Problemløsning

	Problem 
	
	Løsning

	A.  Det gule injeksjonsstempelet synes fortsatt etter at jeg presser inn den sorte injeksjonsknappen. Hvordan stiller jeg tilbake min FORSTEO?
	              [image: image23.png]



[image: image24.png]




	For å stille FORSTEO tilbake, følg fremgangsmåten nedenfor:

1) Dersom du allerede har injisert, skal du IKKE injisere en ny dose samme dag.  
2) Fjern kanylen.
3) Sett på en ny kanyle, vri av beskyttelseshetten og ta vare på den.
4) Trekk ut den sorte injeksjonsknappen til den stopper. Kontrollér at den røde stripen vises.
5) Trekk av kanylebeskytteren og kast den.
6) Hold pennen med kanylen pekende nedover i en tom beholder. Press den sorte injeksjonsknappen inn til den stopper. Hold den inne og tell s-a-k-t-e til 5.  Du kan se en dråpe eller tynn stråle væske komme ut. Når du har gjort dette, skal den sorte injeksjonsknappen være helt inne.
7) Dersom det gule injeksjonsstempelet fortsatt synes, ta kontakt med helsepersonell. 
8) Sett beskyttelseshetten over kanylen. Skru av kanylen ved å vri beskyttelseshetten 3-5 hele omdreininger. Trekk av kanylen og kast den som vist av helsepersonell. Press den hvite pennehetten på igjen og legg FORSTEO i kjøleskapet.


	
	
	Du kan forebygge dette problemet ved å alltid bruke en NY kanyle til hver injeksjon, og ved å alltid presse den sorte injeksjonsknappen helt inn og telle s-a-k-t-e til 5.

	
	
	

	B.  Hvordan kan jeg finne ut om min FORSTEO virker?

	FORSTEO er utformet for å gi en full dose hver gang den brukes som vist i Bruksanvisningen.  Den sorte injeksjonsknappen skal være presset helt inn for å vise at hele FORSTEO-dosen er injisert.  

For å være sikker på at FORSTEO vil virke som den skal; husk å benytte en ny kanyle hver gang du injiserer.



	
	
	

	C.  Jeg ser en luftboble i min FORSTEO.
	[image: image26.png]



	En liten luftboble vil ikke påvirke dosen eller skade deg. Du kan fortsette å ta dosen din som vanlig.

	
	
	

	D.  Jeg får ikke skrudd av kanylen.

	1) Sett beskyttelseshetten over kanylen.

2) Bruk beskyttelseshetten til å skru av kanylen.

3) Skru av kanylen ved å å vri beskyttelseshetten 3-5 hele omdreininger.
4) Dersom du fortsatt ikke kan ta kanylen av, forsøk å få hjelp av andre.


	E.  Hva skal jeg gjøre dersom jeg ikke kan trekke ut den sorte injeksjonsknappen?

	Bytt til en ny FORSTEO for å ta dosen din ifølge instruksjoner fra helsepersonell.

Dette viser at du nå har brukt så mye legemiddel at ikke er nok igjen til én nøyaktig dose, selv om noe legemiddel fortsatt kan sees i sylinderampullen




	
Rengjøring og oppbevaring

	Rengjøring av FORSTEO

· Tørk av utsiden av FORSTEO med en fuktig klut.
· Legg ikke FORSTEO i vann, eller vask eller rengjør med annen væske.
Oppbevaring av FORSTEO

· Etter hver bruk legges FORSTEO straks i kjøleskap. Les og følg instruksjonene i Pakningsvedlegget om hvordan pennen skal oppbevares.

· Oppbevar ikke FORSTEO med kanyle på. Det kan føre til at luftbobler dannes i sylinderampullen.

· Oppbevar FORSTEO med den hvite pennehetten på. 
· Oppbevar aldri FORSTEO i fryseren.
· Dersom legemidlet har vært frosset, skal pennen kasseres og en ny FORSTEO skal tas i bruk.
· Dersom FORSTEO er oppbevart utenfor kjøleskap, skal pennen ikke kastes. Legg pennen i kjøleskapet og ta kontakt med helsepersonell.



	Hvordan kaste kanyler og penn?

	Kaste kanyler og FORSTEO penn

· Fjern alltid kanylen før FORSTEO kastes.
·    Brukte kanyler kastes i en beholder som kan lukkes og der kanylene ikke kan stikke gjennom. Kanyler skal ikke kastes i husholdningsavfall uten forsvarlig innpakning.   
·    Beholderen skal ikke gjenbrukes.

·    Spør helsepersonell om hvor man kan kaste pennen og kanylebeholderen. 

· Anbefalingene om håndtering av kanyler er ikke ment å erstatte instruksjoner gitt av helsepersonell eller øvrige lokale rutiner. 
· Kast pennen 28 dager etter at den første gang er tatt i bruk.



	Øvrige viktige punkter

	· FORSTEO inneholder legemiddel til 28 dagers bruk.
· Overfør ikke legemidlet til en sprøyte.
· Notér dato for første injeksjon i en kalender.
· Les og følg instruksjoner i Pakningsvedlegget for bruk av produktet.
· Kontrollér FORSTEO-etiketten for å forsikre deg om at du har riktig legemiddel og at holdbarhet ikke er utløpt.
· Ta kontakt med helsepersonell dersom du merker noe av det følgende:
· FORSTEO synes å være ødelagt

· Oppløsningen IKKE er klar, fargeløs og uten partikler

· Benytt en ny kanyle til hver injeksjon.
· Under injeksjonen er det mulig du hører et eller flere klikk – dette er normalt.
· FORSTEO anbefales ikke til bruk av blinde eller svaksynte, uten assistanse av en person som har øvelse i riktig bruk av pennen.
· FORSTEO skal oppbevares utilgjengelig for barn.


Produsert av Lilly France, F-67640 Fegersheim, Frankrike

for Eli Lilly & Company.

Denne bruksanvisningen ble sist gjennomgått: {MM/YYYY}
Beskyttelses-hette

